ศาลยกฟ้อง พรชนก ร่วมฆ่าสามีญี่ปุ่น เอาเงินประกัน 
จินตนา ณะสุโห มารดานางเค็กโกะ อดีตภรรยา นายคาซึโตชิ ทานากะ,ศาลสมุทรปราการ ตัดสินยกฟ้อง พรชนก ฆ่าสามีชาวญี่ปุ่น เอาเงินประกัน ขณะ สมชาย ให้การเป็นประโยชน์ คงเหลือ จำคุก 33 ปี 4 เดือน ,เมื่อเวลา 09.00 น. วันที่ 16 มี.ค 2561 ที่ห้องพิจารณาคดีที่ 5 ชั้น 2 ศาลจังหวัดสมุทรปราการ อ.เมือง จ.สมุทรปราการ ศาลได้นัดอ่านคำพิพากษาคดีดำเลขที่ 4571/60 ระหว่าง พนักงานอัยการจังหวัดสมุทรปราการ โจทก์ กับ นายสมชาย แก้วบางยาง อายุ 51 ปี จำเลยที่ 1 และนางเพ็ญศรี หรือ พรชนก ทานากะ หรือ ไชยะปะ อายุ 51 ปี จำเลยที่ 2 ข้อหา ร่วมกันฆ่าผู้อื่นโดยไตร่ตรอง ,สำหรับคดีดังกล่าว สืบเนื่อง การหายตัวไปของ นายโยชิโนริ ชิมาโตะ อายุ 79 ปี ครูสอนภาษาชาวญี่ปุ่น ตั้งแต่วันที่ 21 ก.ย. 57 ทำให้นายเท็ตสึโอะ ชิมาโตะ บุตรชาย เดินทางมาตามหาและแจ้งความไว้ที่ สน.ห้วยขวาง กระทั่ง นางพรชนก เพื่อนสาวคนสนิท ได้ยอมรับสารภาพว่า ตนและนายสมชาย สามี ได้นำร่างของนายโยชิโนริ มาชำแหละในบ้านพักที่หมู่บ้านออร์คิด แบ่งชิ้นส่วนบรรจุใส่กระสอบปุ๋ย จำนวน 4 กระสอบ ก่อนจะนำใส่รถแท็กซี่มาทิ้งบริเวณใต้สะพานคลองนางซอยมหาวิทยาลัย เอแบค ย่าน อ.บางเสาธง จ.สมุทรปราการ เพื่ออำพรางคดี โดยศาลอาญารัชดา พิพากษาประหารชีวิต นายสมชาย แก้วบางยาง ส่วนนางพรชนก จำคุก 48 ปี ร่วมซ่อนเร้นศพ ไปเมื่อวันที่ 14 ม.ค.59 ที่ผ่านมา,ขณะเดียวกัน จากคดีที่เกิดขึ้นยังทราบอีกว่ายังมี ชาวญี่ปุ่นคนแรก ที่เข้ามาเกี่ยวข้องกับพรชนกคือ นายคาซึโตชิ ทานากะ ที่เคยคบหากับนางพรชนกจนมีลูกสาวด้วยกัน 1 คน จน ในปี 2546 นายคาซึโตชิ ได้ประสบอุบัติเหตุตกบันไดเสียชีวิต เจ้าหน้าที่ตำรวจสรุปความเห็นคดีดังกล่าวว่าเป็นอุบัติเหตุ ซึ่งจากการเสียชีวิตของนายคาซึโตชิ นางพรชนกได้รับเงินประกันชีวิตกว่า 3 ล้านบาท,จนนางเค็กโกะ มัตตา ได้ทราบข่าวการตายของ นายโยชิโนริ ชิมาโตะ ครูสอนภาษาชาวญี่ปุ่น จึงสงสัยว่าบิดาของตนเองอาจจะถูกฆาตกรรม ไม่ได้เสียชีวิตจากการเกิดอุบัติเหตุตกบันได ตามที่นางพรชนก ที่อยู่ในที่เกิดเหตุกล่าวอ้าง วันที่ 23 ต.ค.2557 จึงได้เดินทางเข้าพบพนักงานสอบสวน สภ.บางพลี จ.สมุทรปราการ เพื่อขอให้ตำรวจรื้อฟื้นคดี ชั้นสอบสวน นางพรชนก ยังคงให้การปฏิเสธทุกข้อกล่าวหา มีเพียงแต่ นายสมชาย ที่ยอมรับสารภาพทุกข้อกล่าวหาเพียงแต่ผู้เดียว,โดยศาลได้พิเคราะห์แล้วเห็นว่า นายสมชาย จำเลยที่ 1 ได้รับสารภาพในชั้นสอบสวน ว่าก่อเหตุฆ่านายทานากะ เนื่องจากเกิดความหึงหวง เพราะเคยมีความสัมพันธ์ฉันสามีภรรยากับจำเลยที่ 2 มาก่อน ส่วนข้อต่อสู้ที่ระบุว่า ถูกเจ้าหน้าที่ตำรวจเกลี้ยกล่อมให้รับสารภาพนั้นตอนสอบสวนได้มีทนายนั่งฟังด้วย และไม่ปรากฏว่ามีการเกลี้ยกล่อมแต่อย่างใด,ส่วนเรื่องที่พยานทางฝั่งจำเลย ให้การในชั้นศาลว่า ในวันเกิดเหตุที่ คาซึโตชิ ทานากะ เสียชีวิต ได้ว่าจ้างให้นายสมชาย ขับแท็กซี่ไปส่งของที่ต่างจังหวัด เนื่องจากรถของตนเองประสบอุบัติเหตุนั้น ก็ไม่มีหลักฐานยืนยันว่าในวันดังกล่าวมีเหตุจริง รวมถึงคำให้การดังกล่าวไม่มีในชั้นสอบสวน ทั้งนี้ จึงพิเคราะห์ตามหลักฐานดังกล่าว มีความแน่นหนามั่นคง เพียงพอที่จะเชื่อได้ว่า นายสมชาย ได้ฆ่านายคาซึโตชิ ทานากะ จริงเพราะความหึงหวง ประกอบกับ โจทก์ไม่สามารถหาพยานหลักฐานให้เชื่อมโยงได้ว่านายสมชาย วางแผนฆ่านายคาซึโตชิ ทานากะ เพื่อครอบครองธุรกิจและวางแผนเอาเงินประกัน จึงยกประโยชน์แห่งความสงสัย,ศาลจึงพิพากษาตัดสิน นายสมชาย ในข้อหาฆ่าผู้อื่น ลงโทษจำคุกตลอดชีวิต แต่จำเลยให้การเป็นประโยชน์ต่อคดีลดลง 1 ใน 3 คงเหลือ จำคุก 33 ปี 4 เดือน โดยให้นับต่อจากคดีแดงเลขที่ 90/2559,ส่วนนางพรชนก จำเลยที่ 2 โจทก์ไม่สามารถหาพยานหลักฐานว่าจำเลยที่ 2 มีส่วนร่วมเกี่ยวข้องและโจทก์ไม่มีหลักฐานว่าจำเลยที่ 2 รู้ว่านาย คาซึโตชิ ทานากะ มีเงินประกันมาก่อน ถึงแม้จะมีข้อพิรุธเรื่องการสั่งไม่ให้คนอื่นบอกว่า นายสมชาย อยู่ในที่เกิดเหตุแต่จากการสืบพยานก็เป็นหลังจากนายคาซึโตชิ ทานากะ เสียชีวิตแล้ว จึงไม่มีข้อพิสูจน์ถึงแรงจูงใจในการฆ่าได้ ประกอบกับ จำเลยที่ 2 ให้การปฏิเสธมาโดยตลอด จึงยกประโยชน์แห่งความสงสัย ศาลยกฟ้องนางพรชนก ในคดีร่วมกันฆ่าผู้อื่นโดยไตร่ตรอง,ด้านนางจินตนา ณะสุโห อายุ 63 ปี มารดานางเค็กโกะ เปิดเผยว่า หลังฟังคำพิพากษาแล้วส่วนหนึ่งรู้สึกพอใจ แต่อีกส่วนหนึ่งก็รู้สึกเสียใจ ซึ่งหลังจากนี้จะดำเนินการต่อไปอย่างไร ต้องรอพูดคุยปรึกษากับบุตรสาวก่อน เพราะตอนนี้บุตรสาวเดินทางไปต่างประเทศ,ส่วน นายจรินทร์ ภิคุปต์ ทนายความจำเลย เปิดเผยว่า ตอนนี้ยังไม่ได้พูดคุยกับจำเลยทั้ง 2 จึงไม่ทราบว่าทางนายสมชาย จะยื่นอุทธรณ์ ในเรื่องของคำพิพากษาหรือไม่โดยหลังจากนี้จะเข้าพูดคุยอีกครั้ง.
ศาลสมุทรปราการ ตัดสินยกฟ้อง พรชนก ฆ่าสามีชาวญี่ปุ่น เอาเงินประกัน ขณะ สมชาย ให้การเป็นประโยชน์ คงเหลือ จำคุก 33 ปี 4 เดือน 
พรชนก ทานากะ,ยกฟ้อง,ฆ่าหั่นศพ,ครูสอนภาษา,ศาลสมุทรปราการ,ข่าวทั่วไป